ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 9ΗΣ ΔΕΚΕΜΒΡΙΟΥ 1982. - DITTA ITALGRANI ΚΑΤΑ AMMINISTRAZIONE DELLE FINANZE DELLO STATO. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ TRIBUNALE CIVILE E PENALE ΤΗΣ ΦΛΩΡΕΝΤΙΑΣ. - ΕΚ ΤΩΝ ΥΣΤΕΡΩΝ ΕΙΣΠΡΑΞΗ ΕΙΣΑΓΩΓΙΚΩΝ ΚΑΙ ΕΞΑΓΩΓΙΚΩΝ ΔΑΣΜΩΝ. - ΥΠΟΘΕΣΗ 82/82.



Συλλογή της Νομολογίας του Δικαστηρίου 1982 σελίδα 04323



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Ευρωπαϊκές Κοινότητες — Ίδιοι πόροι — Εκ τών υστέρων είσπραξη εισαγωγικών καί εξαγωγικών δασμών — Κανονισμός 1697/79 — Αναδρομικότητα — Έλλειψη

( Κανονισμός τού Συμβουλίου 1697/79 )

Περίληψη

Ο κανονισμός 1697/79 περί τής εκ τών υστέρων εισπράξεως εισαγωγικών ή εξαγωγικών δασμών πού δέν κατέστησαν απαιτητοί από τόν φορολογούμενο γιά εμπορεύματα πού διασαφήσθησαν σέ τελωνειακό καθεστώς συνεπαγόμενο τήν υπο χρέωση καταβολής τέτοιων δασμών , δέν εφαρμόζεται επί τών καταβολών εισαγωγικών ή εξαγωγικών δασμών , πού διενεργήθηκαν πρό τής ημερομηνίας ενάρξεως τής ισχύος του , δηλαδή πρό τής 1ης Ιουλίου 1980 .

Διάδικοι

Στήν υπόθεση 82/82 ,

πού έχει ως αντικείμενο αίτηση τού Tribunale civile e penale τής Φλωρεντίας πρός τό Δικαστήριο , κατ’ εφαρμογή τού άρθρου 177 τής συνθήκης ΕΟΚ , μέ τήν οποία ζητείται , στό πλαίσιο τής διαφοράς πού εκκρεμεί ενώπιον τού αιτούντος δικαστηρίου μεταξύ

DITTA ITALGRANI

καί

AMMINISTRAZIONE DELLE FINANZE DELLO STATO ,

Αντικείμενο της υπόθεσης

η έκδοση προδικαστικής αποφάσεως ως πρός τήν ερμηνεία τού κανονισμού 1697/79 τού Συμβουλίου , τής 24ης Ιουλίου 1979 , περί τής εκ τών υστέρων εισπράξεως εισαγωγικών ή εξαγωγικών δασμών πού δέν κατέστησαν απαιτητοί από τόν φορολογούμενο , γιά εμπορεύματα πού διασαφήσθησαν σέ τελωνειακό καθεστώς συνεπαγόμενο τήν υποχρέωση καταβολής τέτοιων δασμών ( ΕΕ ειδ . έκδ . 02/007 , σ . 254 ),

Σκεπτικό της απόφασης

1 Μέ διάταξη τής 25ης Νοεμβρίου 1981 , η οποία περιήλθε στό Δικαστήριο στίς 5 Μαρτίου 1982 , τό Tribunale civile e penale τής Φλωρεντίας υπέβαλε , δυνάμει τού άρθρου 177 τής συνθήκης ΕΟΚ , τέσσερα προδικαστικά ερωτήματα ως πρός τήν ερμηνεία τού κανονισμού 1697/79 τού Συμβουλίου , τής 24ης Ιουλίου 1979 περί τής «εκ τών υστέρων» εισπράξεως εισαγωγικών ή εξαγωγικών δασμών πού δέν κατέστησαν απαιτητοί από τόν φορολογούμενο γιά εμπορεύματα πού διασαφήσθησαν σέ τελωνειακό καθεστώς συνεπαγόμενο τήν υποχρέωση καταβολής τέτοιων δασμών ( ΕΕ ειδ . έκδ . 02/007 , σ . 254 ).

2 Τά ερωτήματα αυτά ανέκυψαν στό πλαίσιο διαφοράς μεταξύ τής εταιρίας Italgrani καί τής Amministrazione delle finanze dello Stato , ( κρατικής ιταλικής διοικήσεως οικονομικών ) εξ αφορμής διορθωτικής πράξεως γεωργικών εισφορών , τήν οποία εξέδωσε η διοίκηση πρό τής 1ης Ιουλίου 1980 , ημερομηνίας ενάρξεως ισχύος τού κανονισμού 1697/79 .

3 Η ενδιαφερομένη επιχείρηση άσκησε ανακοπή κατά τής διορθωτικής πράξεως ενώπιον τού Tribunale civile e penale τής Φλωρεντίας , αυτό δέ ανέβαλε τήν έκδοση οριστικής αποφάσεως καί υπέβαλε στό Δικαστήριο τά ακόλουθα ερωτήματα :

«1 ) Ειναι εφαρμοστέος ο κανονισμός ( ΕΟΚ ) 1697/79 τού Συμβουλίου , τής 24ης Ιουλίου 1979 , ιδίως δέ τά άρθρα 1 , 2 , παράγραφος 1 , 5 , παράγραφος 1 καί 7 , οσον αφορά τίς καταβολές τών γεωργικών εισφορών , πού ηταν κατώτερες από τό νομίμως οφειλόμενο ποσό , οι οποίες επραγματοποιήθησαν πρίν από τήν 1η Ιουλίου 1980 καί γιά τίς οποίες εκινήθη , ήδη πρίν από τήν ημερομηνία αυτή , η διαδικασία εισπράξεως , η νομιμότης τής οποίας αμφισβητείται γιά άλλους λόγους ενώπιον εθνικού δικαστηρίου ;

2)Σέ περίπτωση καταφατικής απαντήσεως στό ερώτημα 1 ), ποία ειναι η έννοια τής εκφράσεως ‛‛προβαίνουν στήν είσπραξη’’ τών εν μέρει μή εισπραχθεισών εισφορών , η οποία αναφέρεται στό άρθρο 2 , παράγραφος 1 , άν από τήν διατύπωση τής επομένης παραγράφου συνάγεται τό παράνομο τής διαδικασίας εισπράξεως πού εκινήθη πρίν από τήν 1η Ιουλίου 1980 , αλλά μετά τήν παρέλευση τής τριετούς προθεσμίας από τήν ημερομηνία τής διοικητικής πράξεως , πού καθόρισε τό ποσό τής εισφοράς , πού εζητήθη αρχικώς από τόν οφειλέτη ;

3 ) Σέ περίπτωση καταφατικής απαντήσεως στό ερώτημα 1 ), εμπίπτει στό άρθρο 5 , παράγραφος 1 , η καταβολή κάτω τού νομίμως οφειλομένου ποσού τών γεωργικών εισφορών , η οποία επραγματοποιήθη αφ’ ενός μέν βάσει εθνικών κανόνων , πού εκ τών υστέρων εκρίθησαν ως μή εφαρμόσιμοι , αλλά πού τότε εφηρμόζοντο παγίως από τίς εθνικές διοικητικές αρχές σύμφωνα μέ τά κριτήρια πού καθορίζοντο σέ υπουργικές εγκυκλίους καί οδηγίες , αφ’ ετέρου δέ σύμφωνα μέ τήν ερμηνεία τής κοινοτικής ρυθμίσεως πού ειχε δοθεί από τά διοικητικά όργανα τής Κοινότητος καί τά εθνικά δικαστήρια , δέν έγινε δεκτή ομως κατόπιν από τό Δικαστήριο ;

4 ) Σέ περίπτωση αρνητικής απαντήσεως στό ερώτημα 1 ), εφαρμόζεται η ρύθμιση τού άρθρου 7 τού ανωτέρω κανονισμού καί ως πρός τίς εισπράξεις πού επραγματοποιήθησαν μετά τήν έναρξη τής ισχύος του γιά καταβολές κάτω τού νομίμως οφειλομένου ποσού , οι οποίες έγιναν υπό τίς περιστάσεις πού περιγράφονται στό στοιχείο 3 ) πρίν από τήν 1η Ιουλίου 1980;»

4 Τό πρώτο καί τέταρτο ερώτημα ειναι ουσιαστικώς ομοια μέ εκείνα πού υπέβαλε στό Δικαστήριο τό Corte suprema di cassazione τό 1980 καί τά οποία απετέλεσαν αντικείμενο τής αποφάσεως τού Δικαστηρίου , τής 12ης Νοεμβρίου 1981 ( Salumi , συνεκδ . υποθ . 212 εως 217/80 , Συλλογή 1981 , σ . 2735 ).

5 Στήν απόφαση αυτή τό Δικαστήριο ειχε καταλήξει στό συμπέρασμα οτι ο κανονισμός 1697/79 αφορά μόνο τίς εισαγωγές ή εξαγωγές γιά τίς οποίες οι καταβολές δασμών διενεργήθησαν μετά τήν 1η Ιουλίου 1980 .

6 Επομένως , στό πρώτο ερώτημα πρέπει νά δοθεί η απάντηση οτι ο κανονισμός 1697/79 τού Συμβουλίου , τής 24ης Ιουλίου 1979 , δέν εφαρμόζεται επί τών καταβολών εισαγωγικών ή εξαγωγικών δασμών πού διενεργήθησαν πρό τής 1ης Ιουλίου 1980 .

7 Επομένως παρέλκει η απάντηση στό δεύτερο καί τρίτο ερώτημα , τά οποία υπεβλήθησαν μόνο γιά τήν περίπτωση πού θά εδίδετο καταφατική απάντηση στό πρώτο .

Απόφαση για τα δικαστικά έξοδα

Επί τών δικαστικών εξόδων

8 Τά έξοδα στά οποία υπεβλήθησαν η ιταλική κυβέρνηση καί η Επιτροπή τών Ευρωπαϊκών Κοινοτήτων , οι οποίες κατέθεσαν παρατηρήσεις στό Δικαστήριο δέν αποδίδονται . Δεδομένου οτι η παρούσα διαδικασία έχει ως πρός τούς διαδίκους τής κυρίας δίκης τόν χαρακτήρα παρεμπίπτοντος πού ανέκυψε ενώπιον τού εθνικού δικαστηρίου , σ’ αυτό εναπόκειται νά αποφανθεί επί τών δικαστικών εξόδων .

Διατακτικό

Διά ταύτα

ΤΟ ΔΙΚΑΣΤΗΡΙΟ ( πρώτο τμήμα )

κρίνοντας επί τών ερωτημάτων πού τού υπέβαλε τό Tribunale civile e penale τής Φλωρεντίας , μέ διάταξη τής 25ης Νοεμβρίου 1981 , αποφαίνεται :

Ο κανονισμός 1697/79 τού Συμβουλίου , τής 24ης Ιουλίου 1979 , δέν εφαρμόζεται επί τών καταβολών εισαγωγικών ή εξαγωγικών δασμών , πού διενεργήθηκαν πρό τής 1ης Ιουλίου 1980 .